钦定古今图书集成/明伦汇编/闺媛典/第138卷 > 郑瓘妻袁氏
## 钦定古今图书集成/明伦汇编/闺媛典/第138卷 > 郑瓘妻袁氏

按《凤阳府志》：袁氏，名嫥，字惠藻，高士袁谌女也。自幼
知阃教，纺绩之馀，喜读书。幼许字郑瓘。及笄，瓘得痼
疾，曰：“吾疾料不治，毋更误人女。媒氏以闻，袁泣曰：‘彼
心吾固知之，特未知我之心耳，当以死从’。”六合令史
思古闻之，叹曰：“贤哉女也！”即令瓘家致书币，择日成
礼。袁既归瓘，事姑甚孝，瓘在床褥又二年，氏事之尤
谨。瓘没，阴自服毒，家人救甦，宗长怜之，以其夫兄子
镠为之后。